கேள்வி: இரண்டாம் அர்தசெராக்சஸ் பற்றி தகவல் சொல்.
பதில்: இரண்டாம் அர்தசெராக்சஸ் (Artaxerxes II) பாரசீகத்தின் (தற்கால ஈரான்) அகாமனிசியப் பேரரசு கிமு 405 முதல் கிமு 358 முடிய ஆண்ட பேரரசர் ஆவார். இவர் அகாமனிசியப் பேரரசு இரண்டாம் டேரியஸ் மகன் ஆவார். இவருக்குப் பின்னர் அகாமனிசியப் பேரரசை ஆண்டவர் மூன்றாம் அர்தசெராக்சஸ் ஆவார். இவர் சரதுசம் பின்பற்றினார். இவரது கல்லறை தற்கால ஈரான் பெர்சேபோலிஸ் நகரத்தில் உள்ளது. இரண்டாம் அர்தசெராக்சஸ் பதவியேற்ற சிறிது காலத்திலேயே, அவரது தம்பி இளைய சைரஸ் கிரேக்கர்களுடன் கூட்டு சேர்ந்து பத்தாயிரம் அமைத்து, அகாமனிசியப் பேரரசு அரியணை ஏற கிமு 401-இல் போரிட்டார். போரில் இளைய சைரஸ் மாண்டார். இதனால் இரண்டாம் அர்தசெராக்சசிற்கு எதிராக கிமு 391-380களில் சைப்பிரஸ் மற்றும் போனீசியாவில் (கிமு 380) கிளர்ச்சிகள் ஏற்பட்டது. மேலும் மேற்கு சத்ரபதிகள் இரண்டாம் அர்தசெராக்சசிற்கு எதிராக கிளர்ச்சிகள் செய்தனர். பார்த்தியப் பேரரசு இரண்டாம் அர்தசெராகசை தங்கள் முன்னோடியாக கருதினர்.
கேள்வி: இரண்டாம் அர்தசெராக்சஸ் - சத்திரபதிகளின் கிளர்ச்சி (கிமு 372-362) என்பது என்ன?
பதில்: கிமு 372 முதல் அகாமனிசியப் பேரரசின் மாகாண ஆளுநர்களான மேற்கு சத்ரபதிகள் இரண்டாம் அரதசெராக்சசுக்கு எதிராக கிளர்ச்சிகள் மேற்கொண்டனர். மேலும் எகிப்திய மன்னர் முதலாம் நெக்தனெபோ மேற்கு சத்ரபதிகளுக்கு லஞ்சப் பணம் கொடுத்து, அகாமனிசியப் பேரரசுக்கு எதிராக திசை திருப்பினர். மேலும் கிரேக்கர்களுடன் கூட்டு சேர்ந்தார். இறுதியாக கிமு 362-இல் இரண்டாம் அர்தசெராக்சஸ் சத்ரபதிகளின் கிளர்ச்சிகளை அடக்கினார்.